Document ID: 31998R2305

Komisijas Regula (EK) Nr. 2305/98
(1998. gada 26. oktobris),
kas groza Regulu (EK) Nr. 97/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumiem, kas pienākas kartupeļu audzētājiem, un Padomes Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 27. jūlija Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu [1], kurā jaunākie grozījumi izdarīti ar Regulu (EK) Nr. 1284/98 [2], un jo īpaši tās 8. pantu,
tā kā Regula (EK) Nr. 1868/94 ievieš kvotu sistēmu kartupeļu cietes ražošanai, par kuru piešķirams Kopienas atbalsts; tā kā minētās regulas 2. pants nosaka kartupeļu cietes kvotas ražotājdalībvalstīm trīs gadu laikposmam un nosaka apakškvotu piešķiršanas veidu;
tā kā dažas daļas Komisijas Regulā (EK) Nr. 97/95 [3], kurā jaunākie grozījumi izdarīti ar Regulu (EK) Nr. 1125/96 [4], kas izklāsta sīki izstrādātus piemērošanas noteikumus, jau zaudējušas spēku; tā kā skaidrības labad tās būtu jāsvītro;
tā kā, lai ciešāk uzraudzītu tirgus attīstību, dalībvalstīm līdz katra tirdzniecības gada 30. jūnijam būtu jāziņo Komisijai par esošām kvotām un daudzumiem, kas eksportējami bez kompensācijas saņemšanas;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulā (EK) Nr. 97/95 izdara šādus grozījumus:
1) Regulas 2. pantu aizstāj ar šādu:
"2. pants
Ja piemēro Regulas (EK) Nr. 1868/94 6. panta 2. punktu, piešķirtās apakškvotas atbilstīgi pielāgo tā tirdzniecības gada sākumā, kas seko gadam, kurā šī kvota ir pārsniegta.";
2) Svītro 3. pantu.
3) Regulas 19. pantu aizstāj ar šādu:
"19. pants
1. Katru tirdzniecības gadu, vēlākais līdz 30. aprīlim, cietes ražotnes dara zināmu kompetentajām iestādēm:
- cietes saturošo kartupeļu daudzumu, kas atbilst Regulas (EEK) Nr. 1766/92 8. panta 1.un 2. punktam;
- cietes daudzumu, par kuru izmaksāta Regulas (EK) Nr. 1868/94 5. pantā paredzētā piemaksa.
2. Ja tiek piemērots 17. pants, dalībvalstis vēlākais līdz katra tirdzniecības gada 30. jūnijam nodrošina Komisiju ar pilnu un detalizētu informāciju šajā sakarā kopā ar apliecinošiem dokumentiem, kas pierāda, ka izklāstītie nosacījumi ir ievēroti.";
4) Regulas 20. pantu aizstāj ar šādu:
"20. pants
Katru tirdzniecības gadu, vēlākais līdz 30. jūnijam, dalībvalstis dara zināmu Komisijai:
a) cieti saturošo kartupeļu daudzumu, kas atbilst Regulas (EEK) Nr. 1766/92 8. panta 1. un 2. punkta prasībām;
b) cietes daudzumu, par kuru izmaksāta Regulas (EK) Nr. 1868/94 5. pantā paredzētā piemaksa;
c) daudzumus un apakškvotas attiecīgajā tirdzniecības gadā cietes ražotnēm, uz kurām attiecas Regulas (EK) Nr. 1868/94 6. panta 2. punkts, kā arī nākamajā tirdzniecības gadā pieejamās apakškvotas;
d) daudzumus, kas eksportējami nesaņemot kompensāciju saskaņā ar Regulas (EK) Nr. 1868/94 6. pantu;
e) šīs regulas 13. panta 3. un 4. punktā minētos daudzumus;
f) šīs regulas 16. pantā minētos daudzumus."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 26. oktobrī

Labels: 3
2
17
6